LidanRubinov/Halacha-QA huggingface dataset:
שאלה: בחירת דרך בחיים: וחג שמח! אני חייל (לקראת שחרור), ממשפחה דתית וכבר הגעתי למסקנה לאחר בירורים רבים ולימוד שאני מסכים (בשכל וברגש) שהיהדות היא אמיתית ואני רוצה ללכת בדרך היהדות בחיי. העניין הוא שכבר כשנה אני הולך ללמוד בישיבה בערבים,וחלק ניכר מהזמן הפנוי שלי אני מבלה בהאזנה לשיעורים דרך מכשיר הטלפון שלי(בעיקר של הרב אורי שרקי בכל מיני נושאים באמונה),אבל אני נתקל בעוד ועוד גישות ביהדות(האורתודוכסית) ואני באמת ובתמים רוצה לעשות את הטוב בעיני ה ולא יודע מה נכון לעשות. סביבי אני רואה רבנים (שלידם אני עפר ואפר ממש) חלוקים בדעותיהם בעניינים מאוד חשובים וקריטיים לחיים.גם בתוך ציבור ה"כיפות הסרוגות" ממנו אני בא. אני מרגיש חסר אונים.אני כן מנסה לגעת בהכל עד כמה שאני יכול אבל בסופו של דבר אני אצטרך לבחור דרך בחיים וזה מפחיד אותי לחשוב שעם כל הלימוד והחקירה שלי יכול להיות שפשוט אני אטעה ובמקום לעשות טוב יצא ההפך. אני בטוח לדוגמא שחסידי סאטמר טועים בגישתם האנטי ציונית,אך אני בטוח לא פחות שהם בטוחים בצדקתם וחושבים שהם עושים את הטוב בעיני ה. אומרים שהרב קוק למשל כולל הכל.אני גם מתחבר אל הגישה שלו ושל המהר"ל אבל גם לרעיונות עמוקים של חב"ד ומצד שני לרעיונות שכליים של הרמב"ם וכו.ממש קשה לי להחליט באיזו גישה אלך בחיי.מעבר לגישה באמונה שלי,אלא ממש בהחלטות מעשיות (וגורליות)למשל האם כדאי לי להשקיע את חיי בלימוד תורה או לעבוד כמו רוב האנשים,לחיות בנוחות כלכלית,ולהסתפק בלימוד תורה קצר בין מנחה למעריב. פשוט לעשות מה שהכי"נראה לי"?מה שאני "הכי מתחבר אליו"?זה נראה לי כ"כ קשה לתפיסה.אני מבים שיש הרבה דרכים בעבודת ה ואם הן מעוגנות בתורה אז כולם יכולות להיות נכונות אבל בכל זאת יש שאלות קריטיות כדוגמת יישוב ארץ ישראל שנראה לי כ"כ לא ר שאין דרך אחת ליהדות בזה.אין נבואה יותר הכל פרשנויות על גבי פרשנויות,ספרים על גבי ספרים עם דעות של אנשים איך הם הבינו את ההתגלות והשתלשלויותיה.זה קשה,זה כואב! האם יש לך איזו עצה טובה לתת לי?(אם אפשר תשובה ארוכה או לפחות תשובה שתפנה אותי להרבה מקורות כי מדובר פה בהחלטות שיכולות להשפיע על החיים שלי עד אין ערוך). אני מתנצל אם זה לא נשמע טוב אבל בבקשה אל תגיד לי,"לך ללמוד אח הצבא בישיבה שנה ותחליט מה הדרך שלך" כי בכל ישיבה מן הסתם יש קו מסוים שמנחה אותה. אני גם לא מצפה לאיזה פתרון קסם ממך(למרות שאם יש פתרון כזה אשמח לקבלו) למען האמת אני לא יודע בדיוק איזו תשובה אני מצפה לקבל אבל אני מתפלל שזו תהיה תשובה שתכוון אותי לדרך טובה. סליחה על האריכות,ניסיתי להסביר את עצמי כדי שתבין שהנושא חשוב לי מאוד (ולדעתי רלוונטי גם לאחרים). חג שמח ו
תשובה: אתה צריך לדעת הוא שהמשותף הוא רב מאד. כולם שואפים לאותה מטרה, לעבוד את ד' באמת, לקיים כל התורה. חלוקי הדעות הם בדגשים. לדוגמא, האם היום יש להתאמץ במיוחד על מצות ישוב א"י או להתרכז בלימוד התורה. שני הצדדים מסכימים כי חשוב ללמוד תורה ויש מצות ישוב א"י השאלה מה להעדיף. וכך כל חלוקי הדעות הם רק בשאלה מה קודם. כולם מסכימים לקיים את כל ההלכות בשו"ע אף שיש מחלוקות רבות בפרטים. מבט כזה היודע להגדיר מה מוסכם ובמה נחלקו, מיישב את הדעת. וממעט את המבוכה.
שאלה: חמץ בשבת שלאחר שביעי של פסח: אם אני מכיר את הגוי וסיכמנו שמתי שארצה אקח חמץ ואשלם לו. האם במקרה הנ"ל יהיה מותר לאכול או שאסור משום "מיגו דאיתקצאי בין השמשות איתקצאי לכולי יומא"? השאלה נשאלה בהמשך לשאלה "שבת שלאחר שביעי של פסח"
תשובה: האם אתה מכרת אישית לגוי? כיצד מכרת?
שאלה: ערבוב אוכל בשרי בכלי חלבי: הכנסתי אוכל בשרי לצלחת חרסינה (כמו זכוכית אך לבנה). יש לציין שהצלחת היא צלחת רק לפסח. האם יש דרך לנקות אותה כך שתוכל לעבור שימוש חוזר? יש לה ערך רב ולא ארצה לזרוקה.
תשובה: זו חרסינה או זכוכית לבנה? אם זו זכוכית לבנה די להגעילה ברותחים
שאלה: אווירת השבת אצל הורי בעלי: אני בת 20 ואני נשואה כבר חודשיים. אני באה מבית מאד תורני, שתמיד בשולחן שבת יש אווירה קדושה דברי תורה רבים שירי שבת ומדברים על דברים השייכים לקדושת השבת, לפני כמה זמן עשינו שבת ראשונה אצל הורי בעלי, אצלו בבית הרמה התורנית לא כ"כ גבוהה (בעלי מאד תורני.) אין אווירה כ"כ שבתית אצלם. אחותו מתלבשת לא בצניעות (דבר שמאד מפריע לי). ואין דברי תורה,שירי שבת. גם ההורים שלו דיי ענייניים. ואני מאד לא. ותמיד שאני מגיעה לשם אין לי מצב רוח ולא טוב לי לבוא לשם.ולא נעים לי מבעלי שאני ככה כי הוא רוצה שאשמח. אולי זה נראה דבר דיי קטן אבל שנאי שם זה כמו נצח בשבילי. מה עליי לעשות? דברתי עם בעלי על זה והוא מנסה קצת יותר שירי שבת ודבר תורה אבל עדיין האווירה לא נעימה לי שם. תדה רבה.
תשובה: תבואי לשם לא בשביל שיהיה לך כיף אלא בשביל לתת מתנה לבעלך. להיות אצל ההורים שלו זה חשוב לו. לך זה קשה ואת מוכנה לתת לו מתנה גדולה בכך שאת באה להוריו. תתמלאי באושר בכל עת כשאת תזכרי שיש לך הזדמנות לעשות חסד וטוב עם בעלך. בגמר הסעודה את יכולה לשבת וללמוד עם בעלך בכדי שישלים לך את המצבורים הרוחניים.
שאלה: כניסה לים או לבריכה בספירת העומר: קראתי באחת התשובות באתר כי אין איסור רחיצה בים או בבריכה בזמן ספירת העומר. אינני רוצה לחלוק על דברי הרב, אך האם רחיצה בים או בריכה אינה בגדר הנאה? והלוא הנאה אסורה במהלך ספירת העומר, בו אנו נוהגים מנהגי אבלות. האם ניתן לקבל את המקור להיתר רחיצה בים או בבריכה בזמן ספירת העומר? ומועדים לשמחה השאלה נשאלה בהמשך לשאלה "להיכנס לים ובריכה בספירת העומר"
תשובה: ראשית, אין איסור להנות בספירת העומר. אנו נוהגים מעט מדיני אבלות, כלומר, לא מסתפרים ולא מתחתנים. יש גם מקום שלא לשמוע מוזיקה שמחה בימים אלו. הבילבול נוצר מהדימיון לשלושת השבועות. בשלושת השבועות (תשעת הימים) יש איסור רחיצה לתענוג ולכן אין ללכת לים או לברכה. בנוסף, בשלושת השבועות חוששים לסכנה יותר משאר השנה.
שאלה: האדם הקדמון ואלוקים: לרב יש לי שאלה קטנה, אשמח אם תוכל לענות לי עליה: איך זה שהאדם החושב (המין שלנו), קיים בערך 100 אלף שנה (אם אתה חושב שזה לא נכון, אני אשמח לתשובה מפורטת בנושא), אבל רק לפני 5000 שנה שנה אלוקים "נזכר" בקיומו?
תשובה: ב"ה שמחתי מאוד לקבל את מכתבך ולקרוא איך שאתה מעוניין להבין ולהגדיר לך את הדברים. אכן השאלה שלך טובה וקשה מאוד מאוד, והסיבה לכך היא שהיא בנויה על נתונים לא מדוייקים, שאינני יודע כיצד הגעת אליהם, אך הנתונים האלו מסבכים את היחס שלך לכל העניין. אחד מהיסודות של האמונה בה' הוא שה' ברא את העולם לפני חמשת אלפים שבע מאות שישים ושתים שנה. הואיל והעולם נברא באופן מדוקדק על ידי בורא, גם התאריך ידוע לך וברור לנו. נושא זה הורחב מאוד בספר הכוזרי, שכתב רבי יהודה הלוי זצ"ל שהיה לפני כאלף שנים. הוא ברר את הנושא היטב וכתב את דבריו בקצרה. כיום ישנם שיעורים רבים על ספר זה ואף שיעורים מודפסים שיצאו בתור ספרים, ותוכל ללמוד ולקרוא את הדברים מתוך מקורם. אנו מאמינים שלכל שנה בקיום העולם ישנה משמעות, ולכן כל הדיבורים על אין סוף שנים או על מליארדי שנים פשוט לא נכונים. יש מקום להאריך בכך, אך אינני כעת מקום להרחיב, במידה ותרצה אשמח לעשות זאת. בברכת הצלחה רבה והמשך לימוד פורה, הרב יצחק גרנבלט
שאלה: לעשות יום טוב שני בחרמון: לאחרונה שמעתי על רב שפסק לחייל המשרת במוצב החרמון שעליו לעשות פסח שני כדין חו"ל. האם ניתן לקבל תשובתכם לשאלה זו : א. האם הר החרמון אכן מוגדר הלכתית כחו"ל? ב. האם חייל אשר איננו עוזב את הארץ ע"מ להשתקע אלא לצורך שירות סדיר בחו"ל צריך לנהוג יו"ט שני (לפחות בפרהסיא) אודה אם יצויין מקור ללימוד הנושא.
תשובה: החרמון שייך לארץ ישראל, וכן יהיה הדין באילת כמו בחרמון. אמנם יש בעיות מסוימות של קדושה אבל למעשה לא עושים יומיים.
שאלה: הגעלת סכין בחול המועד: האם ניתן להגעיל סכין בחול המועד?
תשובה: מותר
שאלה: כיבוס בגד שהתלכלך בחג, לצורך המועד: האם מותר לכבס בגד (של גבר) שהיה נקי לפני החג והתלכלך בחג עצמו. לצורך לבישה בהמשך החג? (יש לנו עוד חולצות אבל חולצה יפה כזאת שקנינו לכבוד החג יש לנו רק אחת)
תשובה: אם יש בגד חגיגי אחר אין לכבס במועד
שאלה: יום טוב שני: הרב, 1) בן חו"ל שהחליט לעלות לארץ וודאי עולה לארץ בספטמבר, האם צריך עדיין לקיים יו"ט שני כבן חו"ל עד ספטמבר (יש את פסח ושבועות באמצע)? 2) ובאופן יותר פרטני, אני ישראלי גמור, אך אשתי הטרייה בת חו"ל. באתי לחו"ל לכמה חודשים ואנו בודאות חוזרים לארץ בספטמבר. אם התשובה לשאלה הראשונה היא שהיא עדיין בת חו"ל, האם העובדה שאני ישראלי (ואיני חוגג יו"ט שני) יגרום לכך שגם היא לא תתחייב ביו"ט שני? וחג שמח
תשובה: ברגע שנישאה לישראלי גם היא ישראלית אלא שכל עוד הישראלי בחו"ל עליו להתנהג בחו"ל כמנהג הצבור בחו"ל
שאלה: שמירת נגיעה עם אדם שלא נמשך לנשים: אני בת שירות במגן דוד אדום. בתור בחורה דתיה אני משתדלת להקפיד על שמירת נגיעה והנהגים בתחנה יודעים את זה. במהלך משמרת עלתה שאלה מענינת. הנהג שעבדתי איתו הוא הומו מוצהר, והעלינו שאלה האם זה משנה משהו מבחינת איסור הנגיעה?
תשובה: זה לא משנה, וצריך להקפיד על שמירת נגיעה.
שאלה: קטניות במוצרי בשר: מדוע רשום על המבורגרים וקבב ונקנקיות בהכשר בית יוסף שהם רק לאוכלי קטניות, האם זו רק חומרה של הבד"ץ?
תשובה: ב"ה שלו-ם וברכה, יתכן שמכניסים ברכיבים חלבון סויה שנחשב לקטניות. הרב חגי בר גיורא
שאלה: להקדים את תום השלושים: הרגל הפסיק את השבעה והשלושים,הלוויה היתה שלושה ימים לפני ערב פסח. עקב אילוצים, האם ניתן להקדים טכס גילוי מצבה ליום ה29 ולא בשלושים או בזמן אחר?
תשובה: ומועדים לשמחה. ראשית אשתתף בצערכם. חג הפסח הפסיק רק את השבעה ולא ביטל את השלושים. השלושים יסתיימו 16 יום לאחר החג כלומר בז' באייר.  עד החג נחשב שעברו 7 ימים ועוד שבעת ימי החג. אם אין באפשרותכם לעלות לקבר ביום השלושים אפשר לעלות ביום ה29. בשורות טובות
שאלה: האם מותר לבחורה להדריך נערים: האם מותר למדריכת טיולים רווקה להדריך נערים בני 15 ומעלה? ואם זה גם נערים וגם נערות?
תשובה: לא ראוי, ועדיף להמנע.
שאלה: איך אישה זוכה לעולם שכולו טוב: לכבוד הרב! אשמח לקבל את המקורות של תשובת הרב ע"מ להעמיק בנושא השאלה נשאלה בהמשך לשאלה "איך אישה זוכה לעולם שכולו טוב אחרי 120"
תשובה: ע' בספר מאמרים 'לביתך נאווה קודש', שם יש הרבה מאמרים. ע' במאמר של הרבנית דנה.
שאלה: מחשב נייד שנגנב לאחר שימוש ברשות: היה לי מחשב נייד ואחי השתמש בו במקומו (אין לי הקפדה על כך שישתמש) ובאותו היום נגנב המחשב (יש לציין שאין אנו רגילים לנעול את הבית), האם הוא יתחייב לי בתשלומים?
תשובה: כיוון שהוא השתמש במחשב במקומו, נחשב כאילו החזירו למקומו השמור ולא התחייב בתשלומים. אם הוא השאיר את הבית פתוח למרות שאתם רגילים לנעול, אפשר לומר שהוא איפשר את הגניבה.
שאלה: על מה שאמר יעקב אבינו ע"ה: הרה"ג יעקב אריאל, מה שכתב כ"ת (בתשובה לשאלה היחס בין ישראל לעמים) בחלקה הראשון של התשובה, שיעקב לא סלח לשמעון ולוי, נראה כי יש לדייק (כן מובא בפרש"י) כי יעקב אינו סובר שמעשה בניו אינו צודק (אלא שסיכן אותו), ועל כן הוא מוכיח אותם על המעשה שנעשה מתוך כעס ורתיחה, דבר שאינו נכון. וכך כתב רש"י: אפילו בשעת תוכחה לא קלל אלא את אפם וכו. כך אני מדגיש זה בשיעורי. השאלה נשאלה בהמשך לשאלה "היחס בין ישראל לעמים"
תשובה: היא הנותנת, מכיון שיעקב קילל את אפם ר"ל שמעשה כזה של פגיעה מיותרת אסור שייעשה מתוך כעס אלא רק מתוך שיקול רציונאלי. כלומר, רק אם יש הכרח ולא הריגה סתם.
שאלה: תספורת בזמן העומר לפני נסיעה לחו ל: אנו נוסעים טיול שורשים עם כל המשפחה יומיים אחרי יום העצמאות, השאלה שלי היא האם מותר להסתפר לכבוד המאורע (הנסיעה )? כמו כן האם מותר ביום העצמאות להסתפר? השאלה נשאלה בהמשך לשאלה "יום העצמאות מול שבת"
תשובה: אין להסתפר לכבוד הנסיעה. אפשר להסתפר ביום העצמאות עפ"י פסיקת הרב ניסים זצ"ל שהיה ראשון לציון.
שאלה: עוגיות בפסח: האם מותר לאכול עוגיות פפאשדו בפסח. כמו בכל שנה יש מחלוקת עזה האם זה כשר או חמץ גמור?
תשובה: האשכנזים וכןיוצאי מרוקו נמנעים בכל מעודיו כאלו בין הספרדים יש מחלוקת בין גדולי הפוסקים האם הן מותרות או אסורות בגלל חומרי ההתפחה הנוספים להם מספק ראוי להימע מלאוכלן
שאלה: בל יראה - אוכל מכלים של חמץ: בישלתי אורז לפני פסח בסיר רגיל של חמץ (בן יומו) ושמתי את האורז במקפיא לשבת הזאת שאחר פסח. האם עברתי על בל יראה?
תשובה: משנה ברורה סימן תמב ואם אין בו חמץ בעין אלא טעם חמץ כגון שבישל איזה דבר עם חמץ והסיר החמץ ולא נשאר בו אלא הטעם דלא היה בו ששים לבטלו אף דאסור לאכלו מדאורייתא משום טעם כעיקר מ"מ לענין בל יראה מצדד הח"י דאינו עובר כיון דאין בו ממשו של איסור ומ"מ מדרבנן בודאי אסור לשהותו וצריך ביעור בנמצא תוך פסח ויש חולקין וס"ל דכיון שאסור באכילה מן התורה חייב בביעור ג"כ מן התורה וממילא אם עבר ולא ביערו גם לאחר הפסח אסור בהנאה
שאלה: למה אנחנו סופרים על בסיס 10: לאחרונה התעניינתי למה אנחנו, בני האדם, סופרים בבסיס 10, זאת אומרת, אחרי 10 עוברים לאחת עשרה וכו עד 20 וכו עד 10 פעמים של 10, כלומר 100 וכן הלאה עד אינסוף? האם תמיד היה ככה?
תשובה: המהר"ל מדבר על ענין המספרים. המספר עשר מבטא שלמות ויחידה שיש בה אחדות בריבוי. מדובר על מעלה מטה ואמצע כשבכל אחד מהם יש ימין שמאל ואמצע. זה מביא אותנו לתשע צדדים. והעשירי הוא קודש משום שהוא הנקודה הפנימית המחברת את כל התשע.
שאלה: מה לברך על "מצה ברייט": האם זו הברכה גם בפסח, או רק במהלך השנה? השאלה נשאלה בהמשך לשאלה "ברכת "מצה ברייט"
תשובה: אין הבדל בין פסח לשאר השנה.
שאלה: שיעורי נגינה בספירת העומר: אני לוקחת שיעורים פרטיים בכלי שבו אני מנגנת במסגרת מגמת מוזיקה. השיעורים חשובים להתקדמות במגמה אבל ביחד עם זה אני גם נהנית מהנגינה. האם מותר לי להמשיך ללמוד בזמן ספירת העומר?
תשובה: ומועדים לשמחה. לימוד נגינה בספירת העומר מותר. גם ההתאמנות בנגינה לצורך הלימוד מותרת. נגינה לצורך הנאה אסורה.
שאלה: לטלטל מוקצה בחג מפני גניבה: לכב הרב ו מראש 1. אני במקום ללא חשמל בחג. האם מותר לטלטל נר נשמה (שהוכן לצרכי בישול) במשך החג גם לצרכי תאורה? 2. האם מותר לטלטל דברים בחג ע"מ למנוע גניבה שלהם (מצד מוקצה ומצד בעיה של הכנה) בחג שחל ביום שישי?
תשובה: 1. מותר. 2. כלי שמלאכתו לאיסור (וכל שכן מוקצה מחמת גופו) אסור לטלטל על מנת למנוע גניבה, אך אם מלאכתו להיתר כגון נר ביו"ט, הואיל ואינו מוקצה מותר. (לגבי הכנה, לא הבנתי לאיזו בעיה של הכנה כוונתך, הרי אתה רוצה להכניס כדי שלא יגנבו ולא לצורך השבת.)
שאלה: הדלקת נרות שבת על פי הסוד: כמדומה לי שכבוד הרב כתב באתר במפורש סברא זו שיש להדליק ואח"כ לברך ע"פ הסוד אבל עכ"פ בוודאי ששמעתי כן את הרב מרדכי אליהו זצ"ל שאמר כן ולכן ראוי להתבונן בדבר זה כך נראה לענ"ד. השאלה נשאלה בהמשך לשאלה "הדלקת נ"ש אם יש סוד לברך אח"כ"
תשובה: אינני זוכר שכתבתי טעם להדלקה לפני ברכה עפ"י הסוד אלא על פי פסיקת רבנים גדולים שאנו הולכים אחריהם, ביניהם בעל הבן איש חי ואחריו הרב אליהו זכרונם לברכה.
שאלה: חוה"מ הלכות פסח: יש לי מס שאלות בנוגע להלכות חוה"מ ולהלכות פסח. א.מנגל(הרשת של המנגל) המשמש לצליית בשרים על האש שהכשירוהו ע"י ניקוי היטב ועירוי רותחים בלבד(ידוע לי שצריך ליבון בברנר,אך המשפחה לא ידעה זאת),ובנוסף,הכשירו אותו בחוה"מ פסח עצמו,והכינו עליו בשרים על האש לסעודה למשפחה,האם היה מותר לאכול מבשרים אלו בדיעבד,או שזה אסור לגמרי? נ.ב:לא השתמשו במנגל זה במשך 4-5 חודשים.אך כאשר השתמשו בו היה עליו גם חמץ גמור-פיתה לצורך הענין),תשובה לשאלה זו חשובה לי מאוד, כבוד הרב! ב.האם מותר לקנות בגדים וכלים חדשים לבית לחוה"מ פסח או לא? ג.האם יתכן שיש ערק וודקה כשרים לפסח באמת(אני שואל זאת כי משפחתי קנו אותם ובאמת כתוב עליהם כשר לפסח),האם אפשר לסמוך שהם באמת כשרים לפסח. ד.מסטיק של חברת must שכתוב עליו כשר לפסח רבנות אך ברכיבים הם מציינים עליו שיש בי "רב-כהלים",אך המותר כשר לפסח בהשגחת רבנות,אפשר לסמוך על כך? ה.האם למים חייב להיות הכשר מיוחד לפסח?(שאלתי בנוגע גם לחברות מים ישראליות וגם לחברות מים לא ישראליות שבכלל לא כתב עליהם כשר כשר לפסח). כבוד הרב! חג פסח כשר ושמח!
תשובה: ומועדים לשמחה א. בשעת הדחק ובדיעבד יש צדדים בהלכה להקל ולהתיר את הבשר באכילה  בעיקר לספרדים. אולם נראה שיש מקום להחמיר ולא לאכול את הבשר כדי להדגיש את עיקר ההלכה שאין להשתמש בכלי חמץ ללא הכשרה כראוי לאחר התייעצות עם תלמיד חכם היודע את ההלכות, כדי למנוע מכשול בעתיד. ב.אם הקניה היא לצורך שימוש במועד עצמו מותר. קניה שאינה לצורך המועד אסורה אא"כ מדובר במבצעים מיוחדים מאוד שמגדירים את הקניה כדבר האבד. צריך להתרגל לכך שחול המועד אינו הזמן לקניות ולמסחר. ג-ד. מוצרים אלו כשרים לפסח כשיש עליהם כשרות מוסמכת. ה.אם מדובר במים בלבד ללא תוספות כלל אין צורך בכשרות לפסח.
שאלה: חומוס בשבת איסרו חג שביעי של פסח: ברצוני לשאול לגבי חומוס וטחינה ושאר קיטניות לגבי השבת, שזה איסרו חג של שביעי של פסח. לגבי ערב שבת אני מניח שזה עדיין ייאסר, כי זה עדיין פסח, אולם מה לגבי שבת בבוקר, האם ניתן לטבול מצה בחומוס וכו? לגבי בישול, ממה שאני מבין מותר לבשל לשבת דברים שמורכבים מקיטניות, ואם לא, אשמח לקבל הבהרה.
תשובה: ומועדים לשמחה. על אף שיש צדדים להקל בבישול קטניות בשביעי של פסח לצורך שבת אין הדבר מומלץ מחשש שמא יטעם את התבשיל בפסח או מחשש שמחמת בלבול יקח חס ו גם ממוצרי החמץ שיש לו בבית  שהרי ברוב בתי האשכנזים הקטניות מאוחסנות יחד עם כלי החמץ. אולם אם יש צורך מיוחד ויזהרו מאוד מהחששות הללו מותר לבשל קטניות לצורך השבת בתוספת שני תנאים: 1. עשו עירוב תבשילין. 2. לא יבשלו בכלי הפסח שבישלו בהם קטניות בישול נוסף לצורך החג. לקראת הפסח הבא מותר יהיה לבשל בהם לכתחילה וללא צורך להכשירם. קטניות מוכנות כמו סלט חומוס או אפונה ותירס בקופסאות שימורים מותר לאוכלם בשבת בכל הסעודות, גם בסעודת ליל שבת.
שאלה: דחוף!- אירוח אשכנזי שלא מקפיד על קטניות בפסח: אני נשואה לגבר תימני ולכן מותר לי לאכול קטניות. מחר בעז"ה אני מארחת אשכנזי שלא מקפיד על איסור זה. האם עליי להכין אוכל ללא קטניות כדי שלא להכשיל אותו או שמותר לי להכין קטניות?
תשובה: עלייך להימנע מלהכשילו
שאלה: אפיקומן משנה שעברה: האם חתיכה מהאפיקומן הנשאר מחג פסח של שנה שעברה חמץ הוא? "נהוג בהרבה עדות לשמור חתיכה מהאפיקומן לסגולה"
תשובה: וברכת ד' אם החתיכה נשמרה ממגע עם חמץ, אין בה חשש חמץ. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: יחסי חמות, בנה וכלתה: מה תעשה אמא שרואה שבנה לא מקפיד על חלק מהמצוות או נוהג כמנהגי אשתו (ע"מ) ולא כעדתו, האם להעיר לבן ובכך אולי לגרום להרעה ביחסים ובפרט על דברים שהכלה עושה? האם להעיר על דברים עיקרים? ואיך להעיר?
תשובה: לא כדאי שהאמא תעיר. הדברים אינם נשמעים. וגם אם נשמעים, מביאים עימם דברים אחרים שאינם טובים. לכן כדאי שמישהו אחר יעיר.
שאלה: מוצרים לא כשרים לפסח במשרד: הרב מה לגבי קפה, תה וסוכר שאינם כשרים לפסח, לא נעשתה מכירת חמץ למוצרים. האם ניתן אחרי החג להשתמש בהם? והאם ניתן להניח מוצר סגור במקרר בחול המועד? שאר עובדי המשרד מאחסנים גם מוצרים שהם חמץ גמור. השאלה נשאלה בהמשך לשאלה "עבודה במשרד שלא נוקה לפסח בחול המועד"
תשובה: סגרי את המוצרים במקום סגור לנמשך הפסח לאחר הפסח הם מותרים כי אינם חמץ גמור
שאלה: נוסח "השתא הכא": הרב כתב בתשובתו שעדיין אומרים "השתא הכא" משום שעדיין רוב עמ"י נמצא בגולה. אך איני מבין, כיון שהנוסח לא אומר "השתא מחוץ לארץ" אלא "השתא הכא" משמע כאילו אומר הקטע נמצא עכשיו במקום שהוא איננו ארץ ישראל. האם לא היה עדיף "לתקן" את הנוסח בימינו ולומר "השתא לא כולנו הכא" או משהו כעין זה? השאלה נשאלה בהמשך לשאלה "אמירת השתא הכא"
תשובה: המשך המשפט הוא לשנה הבאה בארעא דישראל, ולכן ברורה הכוונה. לפי השפה אפשר לראות שהקטע הזה התחדש בבבל.
שאלה: ושמח את אשתו ברגל.: האם מותר לקנות לאשתי מתנה (תכשיט וכדומה) בחול המועד מדין ושמח את אשתו? האם ניתן להחשיב זאת כדבר האבד (השמחה המצווה)? האם יש נפק"מ האם יהיה בו שימוש בחול המועד עצמו (לאו דווקא כדבר נצרך שאי אפשר להסתדר בלעדיו אלא שימוש בעלמא שיימלא את ושמח את אשתו.) יישר כוח ו
תשובה: אם היא תענוד את התכשיט במועד מותר לקנותו
שאלה: אמירת "מוריד הטל" בארץ ישראל: מדוע בארץ ישראל אומרים "מוריד הטל" ובחו"ל לא אומרים (לפי נוסח אשכנז, לפחות)? אשמח אם הרב יציין מקורות
תשובה: לדעתי, כשהגיעו האשכנזים לארץ ישראל הם הושפעו מנוסח ספרד.
שאלה: עוגיות פפושדו: בשנים הקודמות ראיתי שהרב מרדכי אליהו זצ"ל אסר את עוגיות פפושדו (מצה עשירה) ואמר שזה חמץ גמור ואילו הרב עובדיה שליט"א אמר שמותר לספרדים גם לכתחילה. השנה יצא פרסום של הרב יעקב יוסף שהשגיח במפעל שדיבר עם אביו וסיפר לו שאכן יש בעיה עם העוגיות ולא רק אלא שגם היין יין נסך, בסוף קראתי שהרב עובדיה התיר מצה עשירה (מצה ממש לא עוגיות), והתפלא על כך שלא ידע את העובדות הנ"ל כל השנים אך לא התייחס בצורה ישירה לעוגיות. מה לעשות בנוגע אליהן? ואם זה אכן נכון מדוע לא מורידים אותם מהמדפים או שמוציאים הודעה מטעם הרבנות הראשית על מנת לא להכשיל את הרבים? וחג שמח
תשובה: ב"ה שלו-ם וברכה הרב אברהם יוסף שליט"א, רבה של חולון וחבר מועצת הרבנות הראשית לישראל, נותן כשרות לעוגיות הנ"ל. כל העוגיות והמצות מצה עשירה לא נעשות מקמח שמור כמו שמשתמשים במצה שמורה, לכן המקפיד לאכול רק מצה שמורה לא יכול לאכול את הנ"ל. הרב חגי בר גיורא
שאלה: סוכריות M M: האם סוכריות M M כשרות לפסח? השאלה נשאלה בהמשך לשאלה "כשרות שוקולד M M"
תשובה: אם לא כתוב כשר לפסח, אזי הם לא כשרות לפסח. הרב חגי בר גיורא
שאלה: ברכה על לחמניות פסח: אם בלחמניות אלו כמות השמן גדולה מהכמות שבלחמניות רגילות במקום חצי כוס שמן ל 8 כוסות כאן הכמות היא חצי כוס לכוס קמח מצה האם גם אז ברכתו המוציא? השאלה נשאלה בהמשך לשאלה "ברכה על לחמניות לפסח"
תשובה: כמות השמן לא משנה אלא כמות המאכל אם אוכלים כדי שביעה יש לברך המוציא ובהמ"ז
שאלה: שירים בספירת העומר: כשאני שומעת שירי שבת ביום שישי זה גורם לי להכנס לשבת יותר בשמחה והרבה יותר בהרגשה רוחנית, האם מותר לשמוע בימי שישי של ספירת העומר שירי שבת?
תשובה: נוהגים שלא לשמוע שירים בספירת העומר גם אם התועלת הרוחנית שבכך מרובה.
שאלה: חצי הלל בפסח: מדוע בחול המועד פסח לא גומרים את ההלל ובחול המועד סוכות כן?
תשובה: ומועדים לשמחה, הסיבה לכך היא שבכל יום מימי חג הסוכות מקריבים קורבנות שונים, ולכן הוא נחשב כ"חג" חדש וקוראים בו מחדש את ההלל השלם. לעומתו, בחג הפסח כל קורבנות החג זהים בכל יום ויום ולכן חיוב ההלל השלם הוא רק ביום טוב הראשון (הגמרא במסכת ערכין דף י). הרב עזרא כהן
שאלה: גילוח בעומר כשעובדים בעבודה פיזית: האם חובה לא להתגלח בימי ספירת העומר עד לג עומר? מאחר ואני עובד עבודה פיזית וזה קצת מגרד הזקן למרות שכבר כמה שנים אני שומר רק שאז לא עבדתי עבודה פיזית כזו?
תשובה: גם כאשר הזקן מגרד קצת, אין להתגלח בספירת העומר.
שאלה: אזכרה ביום הפטירה או הקבורה?: 1.אחותי נפטרה בתאריך א באייר ונקברה בתאריך ב באייר מתי עלינו לקיים את האזכרה בא או ב באייר? 2. האם לפי הדת חיבים לעשות את האזכרה ביום הנקוב או אפשר להקדים או לדחות כי יש אומרים שהנשמה מחכה ביום האזכרה. על התשובה
תשובה: בשנה הראשונה אחרי הפטירה יש לעשות בב' אייר יום הקבורה, ובשנים הבאות ביום הפטירה א' באייר. אין לשנות את התאריך אלא אם כן חל בשבת שאז אפשר להקדים או לאחר ביום אחד.
שאלה: מנגל ביום טוב: האם מותר לעשות מנגל ביום טוב שני של פסח? אם כן, האם יש הלכות שצריך להקפיד עליהן? האם הפחמים הם מוקצה ולכן צריך להעמיד אותם כבר מערב החג? וחג שמח
תשובה: מותר, אך אסור להדליק אש אלא רק להעביר מאש קיימת. כמו כן אסור לכבות את האש. הפחמים אינם "מוקצה". שימוש במנגל גז ביום טוב נפנוף וערבוב של הגחלים ביום טוב
שאלה: בישול קטניות לשבת לאשכנזים: לצערי לא הבנתי מדברי הרב, האם האיסור לאשכנזים לבשל קטניות לשבת שאחרי הפסח הוא רק בשביעי של פסח, או גם בחול המועד? אשמח אם הרב יוכל להבהיר נקודה זו. השאלה נשאלה בהמשך לשאלה "אכילת קטניות בשבת שאחרי שביעי של פסח"
תשובה: בחול המועד מותר עקרונית לבשל קטניות אך יש להימנע מלטעום לכן לא מומלץ
שאלה: כשרות שרימפס: קראתי שקשקשים מוגדרים כקליפה היורדת מן החי בכלי או ביד ושסנפיר מוגדר כאיבר אשר "פורח" מן הגוף ומאפשר לחי לשחות. שאלתי היא כזו: מדוע, אם לשרימפס קליפה היורדת ביד מן החי ואיברים אשר מאפשרים לו לשחות, הוא איננו כשר? משום שלפי מה שקראתי הוא עונה על הדרישה.
תשובה: וברכת ד' לשרימפס אין קשקשת הנראית לעין אדם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שקית מקופלת כחציצה : האם שקית ניילון שמקופלת פעמיים נחשבת כשתי חציצות? ב מראש ויישר כח השאלה נשאלה בהמשך לשאלה "שני כיסויים לתשמישי קדושה"
תשובה: כן.
שאלה: נעליים חדשות שנשכחו במכוניתי: לפני כשלושה שבועות לקחתי טרמפיסט אצלי ברכב והוא שכח אצלי קופסת נעלים חדשות. דיברתי עם אחד המוכרים בחנות שלהערכתי שם נקנה המוצר, המוכר לא שמע שיש פניה מקונה, וגם הוא אמר שהמשמרות כל הזמן מתחלפות ולא ממש עוקבים כי יש הרבה לקוחות. מה בעצם ניתן לעשות?
תשובה: באופן הפשוט נראה, שמכיון שמדובר בנעליים חדשות, קרי חפץ שאין בו סימן, ובנוסף, אדם רגיל שם לב מיד כשהוא איבד שקית גדולה בעלת משקל כמו שקית עם קופסת נעליים, לכן האדם מס' שניות לאחר שהוא ירד מהרכב שלך שם לב, מן הסתם, שהוא איבד את הנעלים והתייאש מיד, ולפי זה הדין הוא שאתה זכית בנעליים. אלא שיש לבדוק ולחשוב האם האדם המאבד לא קיבל במשך הנסיעה פרטים מזהים עליך או על מקום מגוריך עבודתך וכו'. שאם כן, יש להסתפק אולי הוא לא התייאש וינסה לחפש אותך או לשים מודעה במקום מגוריך. ואז הדין הוא שאתה נשאר חייב במצות השבת האבידה ואין אתה יכול לזכות בחפץ זה (וכפי שפסקו האחרונים שבכל ספק יאוש נשארת חובת ההשבה על המוצא).
שאלה: כוונה בספירת העומר: שמעתי באיזה דרשה שרוב הפוסקים אומרים שמי שלא כיוון בספירת העומר לא יצא ידי חובה, עכשיו אם ברכתי לפי שיטתתם של רוב הפוסקים האם אני חוזר עם ברכה ומכוון או שלא,2) וגם אם לא כיוונתי באחד מן הימים לפי מה ששמעתי שלא יצאתי ידי חובה זה אומר שאסור לי לברך? ומה הדין עם ברכתי? והאם זה נכון מה ששמעתי נ.ב. - שמעתי את זה מהנכד של הרב עובדיה שליט"א
תשובה: לכתחילה יש לכוון לצאת ידי חובה ובדיעבד יצא ידי חובה אף אם לא כיון במפורש לצאת ידי חובה ויכול כמובן להמשיך בימים הבאים לספור עם ברכה. לעצם הדברים הסוגיא רחבה, ובקצרה להלכה מצוות צריכות כוונה ונחלקו הפוסקים האם אף במצווה דרבנן צריך כוונה, ועוד יש אומרים שבמצווה התלויה בדיבור לכו"ע צריך כוונה. ובענין ספירת העומר נחלקו הראשונים האם בזמן הזה הספירה מהתורה או מדרבנן.  ואדרבא יש אפילו האומרים להיפך שהשומע ספירה מהחזן ולא כיון במפורש שלא לצאת ידי חובה שוב אינו יכול לספור. עיין בכל זה בשו"ע ס ד  תפט ד ובנושאי כלים בשני המקומות וע"ע שו"ע הרב שם.
שאלה: מכסה סיר של פסח שהונח על חצובות (כיריים) לא מכוסות-דחוף: בטעות הנחתי לשניה מכסה חם של סיר על חצובת כיריים שהוכשרו ( הובערו) לפני החג אך לא צופו בנייר כסף. הנחתי את המכסה עם הצד הפנימי שלו (זה שמכוסה אדים) ממש לרגע על הכיריים, ומיד לקחתי משם (אפילו לא עזבתי אותו שם) מה דין המכסה? אפשר להשתמש בפסח?? זה הסיר היחיד שלנו כמעט.
תשובה: חמם את החצובות באש הכיריים והן תוכשרנה.
שאלה: שליח ציבור ספרדי במניין אשכנזי: מה עושה שליח ציבור ספרדי במניין אשכנזי לעניין: א. תפילת לחש שלו. ב. חזרת הש"ץ. ג. קדיש (את קדיש היתום אני אומר בנוסח הספרדי). ד. ברכה לפני ואחרי הלל בפסח וכד'.
תשובה: שליח ציבור ספרדי בבית הכנסת אשכנזי (שמקובל להתפלל בנוסח אחד בלבד) יתפלל א. בלחש כפי שאתה רגיל. ב.בחזרה כמנהג המקובל בבית הכנסת. ג.וכן בקדיש (למעט קדיש יתום) ד.ברכה לפני ואחרי ההלל יאמר במקומך מי שנוהג לברך.
שאלה: פתיחת ארון חמץ בפסח: בעלי פתח בטעות את ארון החמץ הוציא ממנו פופקורן וחימם במיקרוגל במהלך חול המועד כל זה בטעות ובלי כוונה כלל. השאלה שלי היא 1.האם כל הדברים שהיו בארון החמץ (שכמובן נמכר לפני פסח) הם חמץ שעבר עליו הפסח ולפיכך צריך לזרוק אותם? 2. מה צריך לעשות עם המיקרוגל כדי שאוכל להמשיך להשתמש בו בפסח או אחרי פסח? ב מראש וחג שמח!
תשובה: אם לא הוצאתם חמץ ממש, החמץ נשאר ברשות הגוי והכל ר. אגב, פופקורן הוא קטניות ואסורות ליוצאי אשכנז ומרוקו.